Erfarne IT-udviklere til udviklingsteam

**Vil du arbejde med moderne teknologier samt være med til at udvikle IT-løsninger for AL Finans? Har du et stort overblik, øje for detaljen og elsker du at arbejde i et Azure Microsoft udviklingsmiljø? Så er det dig vi har brug for. Vi søger lige nu 2 erfarne IT-udviklere til vores udviklingsteam.**

Om stillingen

Som IT-udvikler vil du indgå i vores udviklingsteam, som er en del af Strategi & Forretningsudvikling. Teamet består pt. af 5 kompetente og dedikerede kollegaer som alle arbejder med et bredt udsnit af de nyeste teknologier og værktøjer.

Dine primære arbejdsopgaver bliver b.l.a.:

* At udvikle, designe og implementere front- og backend til vores IT-løsninger.
* At deltage aktivt i udviklingen af nye og eksisterende interne systemer i Azure.

Der vil være rig mulighed for at forme IT-udviklingen i samarbejde med dine kollegaer.

Du kommer til at arbejde i et team, som rummer stor erfaring. Du får mulighed for et unikt oplæringsforløb, så du hurtigt kan arbejde selvstændigt med opgaverne.

Vi forventer, at du

* har minimum 4 års solid erfaring med Visual Studio C# MVC og kendskab til .NET CORE.
* har en relevant IT-uddannelse og professionel erfaring som udvikler.
* har kendskab til MSSQL, HTML, JavaScript.
* arbejder med agile udviklingsmetoder.
* evner en høj grad af sikkerhed i de valgte procedurer.
* som person er glad, ansvarsbevidst og engageret.
* kan arbejde selvstændigt og er god til at prioritere og dokumentere.
* elsker at sætte vores kunders ønsker i centrum.
* bidrager positivt til vores fællesskab og er en stabil kollega.

Du er en god inspirator, udadvendt og så kan du sætte flueben ved, at du har kommunikationsflair, struktur, analytiske evner og handlekraft.

Vi tilbyder

* En vækst- og udviklingsorienteret organisation, med mulighed for såvel faglig som personlig udvikling.
* Et uformelt miljø med kompetente og engagerede kolleger.
* Konkurrencedygtig løn, sundhedsforsikring og mange andre medarbejdergoder.
* En arbejdsplads, hvor engagementet er i top.

Om AL Finans

AL Finans er et finansieringsselskab, der tilbyder finansieringsløsninger til private og virksomheder. Til private beskæftiger vi os primært med bil, motorcykel- og campingvognlån. Til virksomheder har vi attraktive løsninger inden for factoring og erhvervsleasing. Vi er 92 medarbejdere i AL Finans – og de fleste af os arbejder fra vores kontor i København SV. AL Finans datterselskab til danskernes foretrukne pengeinstitut, Arbejdernes Landsbank.

Vores arbejde tager udgangspunkt i vores lange erfaring og branchekendskab. Vi har et stabilt finansielt bagland, og et stort ønske om at opbygge gode kunderelationer ved hjælp at tæt dialog og samarbejde. Vi går op i den gode kundeoplevelse. Det afspejler sig i både vores kundeservice til private låntagere, samarbejde med bilforhandlere og med virksomheder der vælger os som deres finansieringspartner.

Lyder det som noget for dig?

Send din ansøgning, CV samt relevant dokumentation til [job@al-finans.dk](mailto:mail:job@al-finans.dk) mærket ”IT-udvikler”.  
Stillingen ønskes besat pr. 1. juni 2021.

Ansøgningsfristen er torsdag den 25. marts 2021.

Ønsker du at vide mere om stillingen, er du velkommen til at kontakte IT-udviklingschef Michael Berglund på [23 69 77 25](tel:23%2069%2077%2025).